open-index/open-wikipedia-markdown huggingface dataset:
אלינה מטקלוב

**אלינה מטקלוב** (נולדה ב-17 במרץ 1998) היא כדורגלנית ישראלית, המשחקת כקשרית אחורית במועדון ספורט קריית גת בליגת העל לכדורגל נשים, ובין השנים 2016–2018 בנבחרת הנשים של ישראל.

## ביוגרפיה
מטקלוב נולדה באוקראינה וגדלה בבאר שבע. בתחילת דרכה הצטרפה למועדון כדורגל מכבי "לי" באר שבע ולאחר חצי שנה, בגיל 14, התקבלה לאקדמיה לכדורגל בנות במכון וינגייט, שם שיחקה עד גיל 19.

במהלך התקופה באקדמיה שיחקה בנבחרת הנערות עד גיל 17 (11 הופעות) ובנבחרת הנערות עד גיל 19 (17 הופעות).

בעונת 2017/2018 הצטרפה למ.ס. קריית גת, איתה זכתה באליפות בעונה זו.

בשנת 2016 זומנה לנבחרת הנשים. את הופעת הבכורה שלה ערכה נגד נבחרת אוקראינה ב-21 בינואר 2016. משחקה האחרון היה נגד נבחרת אוסטריה ב-12 ביוני 2018.

מטלקוב היא בעלת סטודיו פרטי לאימוני כושר ברמלה.

## תארים
### [[מ.ס. קריית גת (כדורגל נשים)|מ.ס קריית גת]]
*אליפות המדינה: 2017/2018.

## קישורים חיצוניים

* פרופיל באתר התאחדות לכדורגל בישראל
* פרופיל, באתר אופ"א
* עומר שרעבי, על קו הזינוק: "אני וכדורגל זו אהבה ממבט ראשון", באתר פרוגי, 16 בנובמבר 2016
* YA studio Ya studio, סטודיו לאימוני כושר בבעלותה של מטלקוב.

קטגוריה:כדורגלניות ישראליות
קטגוריה:כדורגלנים ישראלים
קטגוריה:ישראליות ילידות אוקראינה
קטגוריה:ישראלים ילידי אוקראינה
קטגוריה:קשריות כדורגל ישראליות
קטגוריה:קשרי כדורגל ישראלים
קטגוריה:כדורגלניות מ.ס. קריית גת
קטגוריה:באר שבע: כדורגלניות
קטגוריה:ישראליות שנולדו ב-1998
קטגוריה:ישראלים שנולדו ב-1998
Bluesnarfing

ממוזער|לוגו bluetooth
**Bluesnarfing** היא שיטה לגנבת מידע ממכשיר בעל תקשורת בלוטות'. בעזרת שיטה זו, ניתן לקבל גישה למסמכים, יומנים, רשימת אנשי קשר, תמונות, דוא"ל והודעות הטקסט של הנתקף.

## רקע
בלוטות' הוא פרוטוקול תקשורת המאפשר שידור וקליטה להעברת מידע בין שני מכשירים. פגיעת Bluesnarfing היא שיטה לגנבת מידע תוך ניצול פרוטוקול זה. צורת התקיפה של Bluesnarfing היא ניצול של פרצות אבטחה הקיימות במסגרת פרוטוקול החלפת האובייקטים OBEX (ראשי תיבות של Object Exchange), המשמש לפיקוח על העברת המידע בתקשורת אלחוטית. התוקף מתחבר לפרופיל ה-PUSH בפרוטוקול, שהוא שירות שאינו דורש אימות זהות, ומבצע בקשת OBEX GET לשמות קבצים ידועים. שמות קבצים אלה מוגדרים תחת מפרט IrMC (סטנדרט להעברת נתונים, המטפל בהעברת רשימת אנשי קשר, יומנים, רשימת מטלות ועוד). אחת הסכנות המשמעותיות ב-Bluesnarfing מלבד גנבת המידע עצמו, היא העובדה כי לנתקף אין שום אינדיקציה על כך שמידע נגנב ממנו לפיכך סביר שלא יחוש בכך ולא ינסה לנקוט פעולות הגנה ואיתור שונות.

עם-השנים הפכה תקיפת Blusenarfing ליותר ויותר נדירה, שכן גרסאות התקן התעדכנו והן מקשות יותר ויותר על ביצוע התקיפה דרך פרוטוקול OBEX. עם-זאת, גם לאחר עדכוני הגרסה לתקן, מופצים ברחבי הרשת תוכנות כמו BlueSnarf שתפקידן לאתר מכשירים בסביבה הקרובה אשר עדיין חשופים לפרצות בפרוטוקול ה-OBEX ומעת לעת מדווחים תקיפות Bluetooth מסוימות. כמו כן, בסוף שנת 2019 נחשפו 2 פריצות משמעויות נוספות בתקן הבתלוטות'. הראשונה על ידי חוקרים במרכז CISPA, כאשר התברר שבעזרת טכניקה הנקראת KNOB (ר"ת של Key Negotiation of Bluetooth) יכול להכריח התוקף את מכשיר הנתקף להשתמש בתקן הצפנה חלש יותר לתקשורת בלוטות' שלו ובכך לפרוץ למכשירו. פריצה שנייה חשפו חוקרים מאוניברסיטת בוסטון בראשות הפרופסור דייוויד סטארובינסקי ומתמקדת יותר במוצרי האינטרנט של הדברים אשר רובם תומכים בתקן הבלוטות'. לדברי החוקרים, ישנה דרך לעקוף את הפעולה האקראית המתבצעת על ידי מכשירים התומכים בבלוטות' ובמסגרתה מתחדשת כתובת המכשיר מדי פעם, על מנת להגן על המכשיר מפני תוקפים שיעקבו ויסרקו את 'הכתובת הקבועה שלו', לו הייתה אחת כזו. לדברי סטארובינסקי וחבריו, הם הצליחו לגלות פרצה בתהליך זה המאפשרת לעקוב אחר מכשיר אפילו כאשר הכתובת שלו משתנה.

## התגוננות מפני Bluesnarfing
כדי להתמודד עם התקפות Bluesnarfing ובכלל, עם התקפות Bluetooth על שלל סוגיהם, הקפידו על כללים אלו:

# השביתת תקשורת הבלוטות' כאשר היא לא נחוצה, ובייחוד במקומות ציבוריים והומי אדם
# עדכון הגדרות הבלוטות' למצב בלתי נראה
# קביעת סיסמה חזקה
# חסימה או התעלמות ממכשירים לא ידועים ופניות לא צפויות

## הערות שוליים

קטגוריה:פרצות אבטחה
סמרש (סדרת טלוויזיה, 2013)

**סמרש** היא מיני-סדרת טלוויזיה רוסית משנת 2013 בהפקת הערוץ הראשון ברוסיה.

## עלילה
העלילה מתרחשת בשנת 1944 בבלארוס. חבלנים גרמנים שפעלו בעורף הסובייטי תוקפים את מכוניתו של נציג המטה הכללי של הצבא האדום וגונבים מסמכים חשובים. בניסיונו לחצות את החזית, מפקד הקבוצה אלוף-משנה נויבר מסתיר את המסמכים ביער ונלכד. עכשיו רק הוא יודע את מקום המטמון עם התיק הסודי.

בהוראת הימלר מכין סקורצני יחידה חדשה של לוחמים שהוכשרו במיוחד ומטרתם לשחרר את קולונל נויבר מהשבי הסובייטי ולקחת את המסמכים שהסתיר לגרמניה. אלא שעליהם להתעמת עם סוכני שירות סיכול הריגול של הצבא הסובייטי סמרש.
## שחקנים
* פאבל טרובינר
* אנטולי רודנקו
*ורוניקה פליאשקביץ'
*אולג טקאצ'יוב
*קארל אחליאטינר
*ז'אן-מארק בירקהולץ

## קישורים חיצוניים

* "סמרש" באתר הערוץ הראשון
* "סמרש" באתר kinopoisk.ru
קטגוריה:תוכניות טלוויזיה שמתרחשות במוסקבה
קטגוריה:סדרות טלוויזיה רוסיות שעלו לשידור בשנות ה-2010
קטגוריה:סדרות פעולה רוסיות
קטגוריה:ערוץ 1 הרוסי: תוכניות וסדרות
קטגוריה:הריגול בתרבות ובאמנות
Todas las Palabras

"**Todas las Palabras**" (בעברית: "**כל המילים**") הוא סינגל של הפרויקט של עידן רייכל שבוצע על ידי הזמרת הספרדית מרתה גומז. השיר יצא לאור ב-19 באפריל 2009, כסינגל השישי מתוך האלבום "בין קירות ביתי", על ידי חברת התקליטים הליקון.

השיר הגיע למקום ה-6 במצעד השבועי של מדיה פורסט, ובמצעד השבועי של רדיו חיפה.

## רקע וכתיבה
השיר נכתב על ידי מרתה גומז והולחן על ידי עידן רייכל. השיר הוא מעין בלדת מוזיקת עולם, אשר מושרת בשפה הספרדית. בשיר שלושה בתים, וביניהם רפרן.

באלבום "בין קירות ביתי", השתתפה מבצעת וכותבת השיר מרתה גומז גם בשיר "Cada Día".

## הצלחה
השיר הגיע למקום ה-30 במצעד השנתי של תחנת הרדיו גלגלצ. כמו כן, השיר צבר למעלה מ-900,000 צפיות באתר יוטיוב, והושמע כמיליון פעמים ברשת הזרמת המדיה ספוטיפיי.

מבקר המוזיקה יוסי חרסונסקי הגדיר את השיר כ-"ניקיון של ביצוע ויופי ראשוני".

בשנת 2009 ביצעה הזמרת רוני דלומי את השיר במסגרת התכנית כוכב נולד ובמסגרת אלבומה הבכורה של דלומי קצת אחרת.

## מיקומי שיא

## קישורים חיצוניים

## הערות שוליים

קטגוריה:שירי הפרויקט של עידן רייכל
קטגוריה:שירים שהולחנו על ידי עידן רייכל
קטגוריה:שירים בספרדית
קטגוריה:סינגלים בהוצאת הליקון
בקע פריגנו

**בקע פרגינו** (באנגלית: **Ferrigno Rift**) הוא בקע עמוק וארוך המצוי מתחת לזרם הקרח פריגנו בארץ אלזוורת', שבאנטארקטיקה
.

עומקו של העמק 1.5 קילומטרים; רוחבו 10 קילומטרים; ואורכו למעלה מ-100 קילומטרים.

בשל גודלו, בקע זה מושווה לגרנד קניון שבארצות הברית.

## היסטוריה
### גילוי הבקע

הבקע התגלה באמצעות מכ"ם חודר קרח במהלך סקר של זרם הקרח שנערך בשנת 2010 על ידי צוות של הסקר האנטארקטי הבריטי בשיתוף עם אוניברסיטת אברדין שחקרו את השפעת התחממות כדור הארץ על זרם הקרח שנמדד באמצעות לוויין.

### מקור השם

הבקע נקרא על שמו של זרם הקרח אשר מתחתיו הוא נמצא.

שמו של זרם הקרח ניתן לו על ידי הוועדה המייעצת לשמות אנטארקטיים.

זרם הקרח נקרא על שמה של ג'יין ג'י. פריגנו (Jane G. Ferrigno) מהסקר הגאולוגי של ארצות הברית.

פריגנו הייתה המומחית במשך כמה עשרות שנים, החל משנות ה-70 ואילך, בשימוש בתצלומי לוויין לחקר קרחונים ולהכנת מפות, והייתה אחת מראשי הצוות מטעם הסקר הגאולוגי בהכנת מפות רדיומטריות של אנטארקטיקה.

## לקריאה נוספת

• Andrea Mustain, **[https://www.huffpost.com/entry/ferrigno-rift-antarctica_n_1703156?guccounter=1&guce_referrer=aHR0cHM6Ly93d3cuZ29vZ2xlLmNvbS8&guce_referrer_sig=AQAAAHpT3Dadzl5Yc01U6ppTlrdfOBPIQOWIdHl-a00NQRBQSEr2ppselgUy8V0YcEgKhho11DE3Tjpv4E7RA34DkjYUQrbBpGF2Jj_WOrPwQKi-UWcfVufWhVcVsB9e643OJF4Ex_U6eamST3GCRHDBxYn3BmQwn5KLjZ65eM6UkRLU Ferrigno Rift, Antarctica ‘Grand Canyon,’ Discovered Beneath Ice]**, 07/25/2012 03:02 pm ET Updated Dec 06, 2017

• Joseph Cheek, **[http://www.sciencepoles.org/interview/newly-discovered-ferrigno-rift-valley-in-west-antarctica Newly discovered Ferrigno Rift Valley in West Antarctica]**, International Polar Foundation

## קישורים חיצוניים
* ריצ'רד בלק, Antarctic: Grand Canyon-sized rift 'speeding ice melt' כתבה באתר חדשות ה-BBC
* לורן מורלו, Scientists Uncover "Grand Canyon" in Antarctica, באתר סיינטיפיק אמריקן

## הערות שוליים

פריגנו
זרם הקרח פריגנו

**זרם הקרח פריגנו** (באנגלית: **Ferrigno Ice Stream**) הוא זרם קרח ארוך בארץ אלזוורת', שבאנטארקטיקה.

אורכו של זרם הקרח 28 קילומטרים.

זרם הקרח נשפך לתוך מפרץ אלטאנין דרומית מערבית לחצי האי וירת'.

מתחתיו של זרם הקרח התגלה בשנת 2010 בקע פריגנו - עמק ביקוע אשר, בשל גודלו, מושווה לגרנד קניון שבארצות הברית.

## היסטוריה
### מקור השם

שמו של זרם הקרח ניתן לו על ידי הוועדה המייעצת לשמות אנטארקטיים.

זרם הקרח נקרא על שמה של ג'יין ג'י. פריגנו (Jane G. Ferrigno) מהסקר הגאולוגי של ארצות הברית.

פריגנו הייתה המומחית במשך כמה עשרות שנים, החל משנות ה-70 ואילך, בשימוש בתצלומי לוויין לחקר קרחונים ולהכנת מפות, והייתה אחת מראשי הצוות מטעם הסקר הגאולוגי בהכנת מפות רדיומטריות של אנטארקטיקה.

## ראו גם
* בקע פריגנו

## לקריאה נוספת

• Christie, F. D. W., R. G. Bingham, N. Gourmelen, S. F. B. Tett, and A. Muto (2016), **[https://agupubs.onlinelibrary.wiley.com/doi/pdf/10.1002/2016GL068972 Four-decade record of pervasive grounding line retreat along the Bellingshausen margin of West Antarctica]**, Geophys. Res. Lett., 43, 5741–5749, doi:10.1002/2016GL068972

• Andrea Mustain, **[https://www.huffpost.com/entry/ferrigno-rift-antarctica_n_1703156?guccounter=1&guce_referrer=aHR0cHM6Ly93d3cuZ29vZ2xlLmNvbS8&guce_referrer_sig=AQAAAHpT3Dadzl5Yc01U6ppTlrdfOBPIQOWIdHl-a00NQRBQSEr2ppselgUy8V0YcEgKhho11DE3Tjpv4E7RA34DkjYUQrbBpGF2Jj_WOrPwQKi-UWcfVufWhVcVsB9e643OJF4Ex_U6eamST3GCRHDBxYn3BmQwn5KLjZ65eM6UkRLU Ferrigno Rift, Antarctica ‘Grand Canyon,’ Discovered Beneath Ice]**, 07/25/2012 03:02 pm ET Updated Dec 06, 2017

• Joseph Cheek, **[http://www.sciencepoles.org/interview/newly-discovered-ferrigno-rift-valley-in-west-antarctica Newly discovered Ferrigno Rift Valley in West Antarctica]**, International Polar Foundation

• Frazer D. W. Christie, Robert G. Bingham, Noel Gourmelen, Simon F. B. Tett, Atsuhiro Muto, **[https://agupubs.onlinelibrary.wiley.com/doi/full/10.1002/2016GL068972 Four‐decade record of pervasive grounding line retreat along the Bellingshausen margin of West Antarctica]**, https://doi.org/10.1002/2016GL068972

• Bingham, Robert G.; King, Edward C.; Larter, Robert D.; Pritchard, Hamish D.; Smith, Andrew M.; Vaughan, David G., **[https://ui.adsabs.harvard.edu/abs/2010EGUGA..12.4657B/abstract Ferrigno Ice Stream, West Antarctica: new boundary conditions for a catchment losing ice rapidly to dynamic thinning]**, EGU General Assembly 2010, held 2-7 May, 2010 in Vienna, Austria, p.4657 

## קישורים חיצוניים
* זרם הקרח פריגנו באתר הסקר הגאולוגי של ארצות הברית
* זרם הקרח פריגנו באתר הגאזט האנטארקטי המשווה SCAR של ממשלת אוסטרליה
* תחזית מזג אוויר עדכנית ארוכת טווח עבור זרם הקרח פריגנו
* נסיגת הקרח של זרם הקרח פוקס וזרם הקרח פריגנו במפרץ אלטאנין 

; בקע פריגנו
* ריצ'רד בלק, Antarctic: Grand Canyon-sized rift 'speeding ice melt' כתבה באתר חדשות ה-BBC
* לורן מורלו, Scientists Uncover "Grand Canyon" in Antarctica, באתר סיינטיפיק אמריקן

## הערות שוליים

פריגנו
קטגוריה:ארצות הברית באנטארקטיקה
אלי בן אמו

**אלי בן אמו** (נולד ב-15 בספטמבר 1964) הוא כדורגלן עבר ישראלי. ששיחק בעמדת החלוץ. לאחר פרישתו מכדורגל שינה את שם משפחתו וכיום שמו **אלי אלון**.

## קריירה
אלי בן אמו גדל במחלקת הנוער של הפועל חיפה. בעונת 1982–1983 הצטרף לקבוצה הבוגרת ששיחקה בליגה הארצית. בן אמו הפך לשחקן הרכב ומצטיין מדי שבוע. בעונת 1983–1984 סיים עם קבוצתו במקום הראשון וחגג את העלייה לליגה הלאומית. בעונה שלאחר מכן המשיך עם קבוצתו בליגה הלאומית.

בעונת 1985–1986 הצטרף להפועל עכו מהליגה הארצית בעקבות חילוקי דעות עם מאמנו בחיפה אהרון גרשגורן. עם עכו הגיע בן אמו למקום ה-9 בליגה ולגמר גביע הטוטו לליגת המשנה. בעונת 1986–1987 חזר לקבוצתו הפועל חיפה שירדה לליגה הארצית ושיחק בה שנתיים במאבקי עלייה ללא הכרטיס ללאומית.

בעונת 1988–1989 הושאל לקבוצת בית"ר תל אביב מהליגה הלאומית לתקופה של שנתיים. כבר בעונה הראשונה עלה לכותרות כחלוץ סקורר והבקיע שערים רבים (13 שערים). בתום עונה אחת התגלו חילוקי דעות בית קבוצת האם שלו הפועל חיפה לבית"ר תל אביב ובן אמו עזב.

בעונת 1989–1990 הושאל לקבוצת בית"ר ירושלים ונקלע עם קבוצתו למאבקי תחתית עד סוף העונה. בן-אמו כבש רק שני שערים ונשאר בליגה עם קבוצתו רק במחזור האחרון.

את עונת 1990–1991 התחיל בן אמו בהפועל חיפה בליגה הארצית ובתחילת דצמבר הושאל להפועל כפר סבא מהליגה הלאומית עד סוף העונה. אף על פי שכבש מספר שערים, בסיום העונה ירד בן אמו עם כפר סבא לליגה הארצית מהמקום האחרון.

את עונת 1991–1992 התחיל בקבוצת בני יהודה תל אביב בליגה הלאומית. באמצע העונה הצטרף לקבוצת מכבי עירוני אשדוד בליגה הארצית למשך עונה וחצי. את העונה הראשונה סיים עם הקבוצה במקום ה-9. בעונה השנייה (1992–1993) בן אמו היה חלק חשוב בהעפלתה של הקבוצה לליגה הלאומית. בן אמו שימש כחלוץ שנכנס באופן קבוע כמחליף, והבקיע שערים חשובים בליגה. בעונת 1993–1994 שיחק בהפועל קריית אונו מליגה א' דרום ולאחר מכן פרש ממשחק בגיל 30.

## תארים כשחקן
***[[גביע הטוטו]] לליגת המשנה**:
** 1987 עם הפועל חיפה

## חיים אישיים
מתגורר ביישוב שלומי, ומנהל משרד לתיווך נדל"ן באזור הצפון, אבא לארבעה ילדים. בשנת 2011 נקשר שמו בחשדות הונאה.

לאחר פרישתו מכדורגל שינה את שם משפחתו וכיום שמו ** אלי אלון**.

## קישורים חיצוניים
* אלי בן אמו, באתר הפועל חיפה
* אלי בן אמו, באתר מוזיאון בני יהודה
* ריאיון עם אלי בן אמו, בערוץ "youtube"
* בן אמו: אילו לא הייתי משחק היום בבית"ר תל אביב, הייתי יושב בכלא, מעריב 25 באוקטובר 1988
* פוסטר השבוע: אלי בן-אמו, מעריב 1 בדצמבר 1988

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני הפועל חיפה
קטגוריה:כדורגלני הפועל עכו
קטגוריה:כדורגלני בית"ר תל אביב
קטגוריה:כדורגלני בית"ר ירושלים
קטגוריה:כדורגלני הפועל כפר סבא
קטגוריה:כדורגלני בני יהודה תל אביב
קטגוריה:כדורגלני מכבי עירוני אשדוד
קטגוריה:כדורגלני הפועל קריית אונו
קטגוריה:חיפה: כדורגלנים
קטגוריה:שלומי: אישים
קטגוריה:ישראלים שנולדו ב-1964
סמרש (סדרת טלוויזיה, 2019)

**סמרש** היא מיני-סדרת טלוויזיה רוסית משנת 2019 בהפקת חברת Star Media עבור רשת REN TV. הסדרה מהווה עיבוד לספריו של ו. ודנב: "קח את האבן שלך", "שורת המוות" ו"דרך ללא עקבות".

זוהי סדרת פעולה העוסקת בעימות בין שירות המודיעין החשאי של ברית המועצות לבין ארגוני הביון של הרייך השלישי במלחמה הפטריוטית הגדולה.

## עלילה
העלילה מתמקדת בגורלו של קצין הסמרש, גאורגי וולקוב, המתעמת עם אויבו המושבע - מייג'ור האבווהר קונרד פון ביטוצוב.

הסיפור מתחיל ב-21 ביוני 1941. וולקוב מביא לברית המועצות אוסף יהלומים והסכם סחר בין ברית המועצות לגרמניה, וכן מסמכים סודיים שערכם גבוה והוכנסו ממשרדו של וילהלם קנריס. אלא שהרכבת בה נוסע וולקוב נתפסת על ידי הגרמנים. מתברר שלצורך השגת המידע המודיעיני חשוב, פון ביטוצוב מוכן לעשות הכל...

## שחקנים
* אלכסיי מקארוב – גאורגי וולקוב

קטגוריה:תוכניות טלוויזיה שמתרחשות בברלין
קטגוריה:סדרות טלוויזיה רוסיות שעלו לשידור בשנות ה-2010
קטגוריה:סדרות פעולה רוסיות
קטגוריה:הריגול בתרבות ובאמנות
היינץ פון ראנדו

**היינץ פרידריך פון ראנדו** (בגרמנית: **Heinz Friedrich von Randow**; 15 בנובמבר 1890 – 21 בדצמבר 1942) היה גנרל בצבא הגרמני שפיקד על כוחות שריון במלחמת העולם השנייה.

## ביוגרפיה
### ראשית חייו
ראנדו נולד ב-15 בנובמבר 1890 בגרמוב, מקלנבורג-שוורין, ובשנת 1910 התגייס לצבא הקיסרות הגרמנית והצטרף לרגימנט הדרגונים ה-18 (מקלנבורג ה-2). ראנדו לחם עם יחידתו במלחמת העולם הראשונה, בתחילה בצרפת, ולאחר מכן בחזית המזרחית, בעיקר ליד דינבורג (דאוגאוופילס), וריגה, ובינואר 1917 הועלה לדרגת אובר לוטננט. על פעולותיו בקרבות הוענק לו עיטור צלב הברזל דרגה ראשונה ושנייה וצלב הכבוד של מלחמת העולם 1914/1918.

לאחר המלחמה נותר ראנדו ברייכסווהר, ומילא בו תפקידי פיקוד ומטה. בשנת 1936 הועלה לדרגת אוברסט לוטננט, ומונה למפקד הגדוד ה-2 ברגימנט הפרשים ה-14. בשנת 1938 הוא מונה למפקד רגימנט הפרשים ה-13 בלינבורג, ובאותה שנה הועלה לדרגת אוברסט.

### מלחמת העולם השנייה
ראנדו השתתף בפלישה לפולין בשנת 1939 כמפקד רגימנט הפרשים ה-13, וב-26 באוקטובר 1939 הוא מונה למפקד רגימנט הרגלים ה-26 ולחם עמו במהלך המערכה על צרפת. בשנת 1941 לחם במבצע ברברוסה כמפקד חטיבת הפרשים ה-2 במסגרת דיוויזיית הפרשים ה-1, ועל פעולותיו הוענק לו ב-19 בדצמבר 1941 עיטור הצלב הגרמני בזהב.

באפריל 1942 הועלה ראנדו לדרגת גנרל מיור, ובספטמבר 1942 הוא מונה למפקד דיוויזיית הפאנצר ה-21 בקורפוס אפריקה, ופיקד עליו במהלך קרב אל עלמיין השני. ב-21 בדצמבר 1942, עלה ראנדו על מוקש בסירת, דרומית למפרץ סידרה בלוב, ונהרג במקום. הוא נקבר בבית העלמין הגרמני בטוברוק, ולאחר מותו הועלה לדרגת גנרל לוטננט.

## משפחתו
ב-24 במאי 1933 התחתן ראנדו עם אליזבת פון טרותה בת ה-32, בתו של מיור וילהלם פון טרותה ואשתו אירמגארד הברונית פון קורנברג. החתונה הייתה באחוזתו של וילהלם פון טרותה בלוסטיה התחתונה בקומריץ. לראנדו היו שלושה ילדים.

## קישורים חיצוניים

* היינץ פון ראנדו באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי הצלב הגרמני בזהב
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנהרגו במלחמת העולם השנייה
קטגוריה:גרמנים שנולדו ב-1890
קטגוריה:גרמנים שנפטרו ב-1942
בוהמה ברלינאית

**בוהמה ברלינאית** (בגרמנית: **Berlin Bohème**) היא סדרת טלוויזיה גרמנית, העוסקת בחיי הבוהמה של ברלין, מהווה תערובת של אופרת סבון ודרמה, שבה כל פרק מוקדש לסיפור מסוים.

## עלילה
הדמויות הראשיות של הסדרה - הם האינטליגנציה. המאפיין העיקרי של הסדרה הוא שהדמויות הראשיות של הסדרה הן הומואים ולסביות. הסדרה מעלה סוגיות של יציאה מהארון, חיים כפולים של הומואים נסתרים, הומופוביה ועוד.

## שחקנים ודמויות
* ריינר הילברכט – *הולגר*
* פולקר ולדשמידט – *אחים*
* כריסטיאן קאופמן – *רובן*
* סוניה מרטין – *מרינה*
* מרקוס לחמן – *אדגר*
* חנה רובינרוט – *ליליאנה*
* אלכסנדר האוג – *אוליבר*
* תומאס גרש – *גרגור*

## שידור
הסדרה לא שודרה בערוצי טלוויזיה מרכזיים. עם זאת, ניתן היה לצפות בה בערוצים אזוריים שונים. הסדרה זמינה גם ב-DVD ובאינטרנט.

## קישורים חיצוניים
* 
* העמוד הרשמי של הסדרה

קטגוריה:תוכניות טלוויזיה שמתרחשות בברלין
קטגוריה:סדרות טלוויזיה גרמניות
קטגוריה:סדרות דרמה גרמניות
קטגוריה:סדרות טלוויזיה גרמניות שעלו לשידור בשנות ה-2000
קטגוריה:תוכניות טלוויזיה בשפה הגרמנית
קטגוריה:סדרות להט"ב
זדנייק זיקאן

**זדנייק זיקאן** (בצ'כית: **Zdeněk Zikán**; 10 בנובמבר 1937
– 14 בפברואר 2013) היה כדורגלן צ'כוסלובקי, ששיחק בעמדת החלוץ.

## קריירת משחק

במהלך הקריירה שלו שיחק זיקאן במספר קבוצות, כשהגדולות מביניהן הן ספרטה ודוקלה פראג. במשך כ-10 שנים שיחק במועדון הראדץ קראלובה, והוא הגיע איתם עד לרבע הגמר בגביע האלופות של 1960/61, וגם כבש שער נגד ברצלונה.

שנתו היחידה של זיקאן במדי נבחרת צ'כוסלובקיה הייתה 1958 כשהיה לחלק מהסגל של הנבחרת למונדיאל 1958. באותו טורניר נבחרתו סיימה את דרכה בשלב הבתים, אך הוא כבש ארבעה שערים בשלושה משחקים נגד הנבחרות גרמניה המערבית, ארגנטינה וצפון אירלנד. הוא סיים את הקריירה הבינלאומית שלו כשהוא כובש בכל משחק בו שיחק במדיה.

## קישורים חיצוניים

קטגוריה:כדורגלני ספרטה פראג
קטגוריה:כדורגלני דוקלה פראג
קטגוריה:כדורגלני הראדץ קראלובה
קטגוריה:כדורגלני נבחרת צ'כיה
קטגוריה:חלוצי כדורגל צ'כוסלובקים
קטגוריה:צ'כוסלובקים שנולדו ב-1937
קטגוריה:נפטרים ב-2013
מועצת השרים של איטליה

[ממוזער|אולם מועצת השרים של איטליה ב[ארמון קיג'י]]
**מועצת השרים של איטליה** (באיטלקית: **CdM**, **Consiglio dei Ministri**), היא הגוף המבצע העיקרי של ממשלת איטליה. המועצה כוללת את נשיא המועצה, כל שרי הממשלה ותת-המזכיר לנשיא המועצה. סגני שרים (viceministri) ושרים זוטרים (sottosegretari) הם אמנם חלק מהממשלה, אך אינם חברים במועצת השרים.

## היסטוריה
מקורה של מועצת השרים מתוארכת לכתיבת "חוק אלברטין", על ידי ממלכת סרדיניה בשנת 1848. החוק, שהפך לאחר מכן לחוקה של ממלכת איטליה, לא צפה לעצמו ישיבות קולגאליות של שרים בודדים, אלא קיומם של שרים כראשי משרדיהם האחראים לפעילותם. מועצת השרים התפתחה לאחר מכן כאמנה חוקתית ומשרדו של נשיא המועצה עלה מהצורך בתיאום פעילותם של השרים הבודדים.

## מבנה
משרד מועצת השרים מוסדר על ידי החוקה ומורכב מ:
* נשיא מועצת השרים (תפקיד אותו ממלא ראש ממשלת איטליה), שהוא יו"ר המועצה והוא ממונה על ידי נשיא איטליה לאחר התייעצויות שלאחר הבחירות עם מנהיגי הקבוצות הפרלמנטריות, נשיאי הסנאט ובית הנבחרים, ונשיאי איטליה לשעבר. איוש המשרה מאושר על ידי הצבעת אמון (הצבעה נומינלית) של שני בתי הפרלמנט לא יאוחר מעשרה ימים לאחר השבעת הממשלה לפי החוקה; אם בית אחד או יותר יתנגדו למינויו, על ראש הממשלה תוטל חובה חוקתית להתפטר כדי לאפשר לנשיא המדינה למצוא מועמד אחר שיזכה ברוב חדש למינויו, או לקרוא לבחירות חדשות.
* השרים, ממונים על ידי נשיא הרפובליקה, על פי הצעת ראש הממשלה, והם אחראים באופן אישי לפעולות שאומצו על ידי המשרדים המופקדים עליהם, ובקולקטיבי, על החלטות מועצת השרים. כל שר יכול להיעזר בכמה תת-שרים, המקבלים ממנו סמכויות ספציפיות לביצוע תפקידיהם. השרים אחראים על מתן הכוונה פוליטית, כלומר, הגדרת יעדים ותוכניות ליישום, ועל מעקב אחר עקביות תוצאות הניהול המנהלי עם ההנחיות הכלליות שהונפקו. ניהול פיננסי, טכני ומנהלי הוא באחריותם של המנהלים, האחראים על אימוץ כל הפעולות המחייבות את השר כלפי חוץ.  מנקודת מבט ארגונית, בנוסף למשרדי משרדם, השרים נהנים ממבנה שיתוף פעולה ישיר, הנקרא משרד הקבינט, המורכב מחברי צוות, שנבחרו על בסיס יחסי אמון עם השר

כל סמכויות מועצת השרים מונחות בידי נשיא הרפובליקה עד שהשרים נכנסים לתפקידם.

## רשימת החברים במועצת השרים של איטליה

### נשיאות מועצת השרים

### שרים

### מחלקות של נשיאות המועצה - שרים ללא תיק

### חברים אפשריים נוספים
לנשיאי אזורים בעלי חוק מיוחד (סרדיניה, סיציליה, טרנטינו-אלטו אדיג'ה, ואל ד'אוסטה, פריולי-ונציה ג'וליה), הזכות להשתתף בישיבות מועצת השרים בנושאים הרלוונטיים להם (להבדיל מנושאים כלליים המשותפים לכלל האזורים). לנשיאי אזורים אלה כוח להצבעה מייעצת בלבד, בעוד שלנשיא סיציליה כוח הצבעה מלאה ודרגת שר.

## קישורים חיצוניים

קטגוריה:איטליה: פוליטיקה
קטגוריה:ממשלת איטליה
הנס אלוון

**הנס אולוף גוטה אלוון** (בשוודית: **Hannes Olof Gösta Alfvén**; 30 במאי 1908 – 2 באפריל 1995) היה מהנדס חשמל שוודי, פיזיקאי בתחום הפלזמה. זוכה פרס נובל לפיזיקה משנת 1970 על עבודתו בתחום מגנטוהידרודינמיקה (MHD). הוא תיאר את סוג MHD המכונה כיום גלי אלוון. במקור הוכשר כמהנדס חשמל ולאחר מכן עבר למחקר והוראה בתחומי פיזיקת פלזמה והנדסת חשמל. אלוון תרם תרומות רבות לפיזיקת הפלזמה, כולל תאוריות המתארות את התנהגות זוהר הקוטב, חגורות ואן אלן, השפעת סערות מגנטיות על השדה המגנטי של כדור הארץ, המגנטוספירה היבשתית והדינמיקה של פלזמות בגלקסיית שביל החלב.

## השכלה
אלוון קיבל את הדוקטורט שלו מאוניברסיטת אופסלה בשנת 1934. על מחקרו "חקירות גלים אלקטרומגנטיים בתדירות גבוהה".

## שנים מוקדמות
בשנת 1934 לימד פיזיקה באוניברסיטת אופסלה וגם במכון נובל לפיזיקה (לימים שונה שם למכון מאנה סיגבאן לפיזיקה) בסטוקהולם, שוודיה. בשנת 1940 התמנה לפרופסור לתאוריה אלקטרומגנטית ומדידות חשמל במכון המלכותי לטכנולוגיה בסטוקהולם. בשנים 1954–1955 למד תחת מלגת פולברייט באוניברסיטת מרילנד, קולג' פארק. בשנת 1967, לאחר שעזב את שוודיה ובילה זמן בברית המועצות, עבר לארצות הברית. עבד במחלקות להנדסת חשמל באוניברסיטת קליפורניה בסן דייגו ואוניברסיטת דרום קליפורניה.

## שנים מאוחרות יותר
בשנת 1991 פרש אלוון כפרופסור להנדסת חשמל באוניברסיטת קליפורניה בסן דייגו ופרופסור לפיזיקת פלזמה במכון המלכותי לטכנולוגיה בסטוקהולם.

את חייו הבוגרים המאוחרים בילה לסירוגין בין קליפורניה לשוודיה. הוא נפטר בגיל 86.

## מחקריו
בשנת 1937 טען אלוון כי אם פלזמה קדמה ליקום, היא יכולה אז לשאת זרמים חשמליים המסוגלים לייצר שדה מגנטי גלקטי. לאחר שזכה בפרס נובל על עבודותיו במגנטו-הידרודינמיקה, הוא הדגיש כי: 
עבודתו התאורטית על זרמים חשמליים מיושרים בשדה בזוהר הקוטב (המבוססת על עבודות קודמות של קריסטיאן בירקלנד) אושרה בשנת 1967, זרמים אלה מכונים כיום זרמי בירקלנד.

עבודתו של אלוון הייתה במחלוקת במשך שנים רבות על ידי המדען הבכיר בפיזיקת החלל, המתמטיקאי ובגיאופיזיקאי הבריטי סידני צ'פמן. המחלוקות של אלוון עם צ'פמן נבעו בחלקן הגדול מצרות עם מערכת בחינת העמיתים. אלוון כמעט ולא נהנה מהקבלה לה זכו בדרך כלל מדענים בכירים בכתבי עת מדעיים. הוא הגיש פעם מאמר על תאוריית הסערות המגנטיות וזוהר הקוטב לכתב העת האמריקני *מגנטיות יבשתית וחשמל אטמוספירי* רק כדי שדבריו יידחו בטענה שזה לא מתיישב עם החישובים התאורטיים של הפיזיקה הקונבנציונלית של אותה תקופה. על ידי פיזיקאים רבים נחשב לאדם עם דעות לא שגרתיות בתחום, RH Stuewer ציין כי "... הוא נשאר זרים ממורמר, וזכה בכבוד מועט מצד מדענים אחרים גם לאחר שקיבל את פרס נובל..." ולעיתים קרובות נאלץ לפרסם את מאמריו בכתבי עת מעורפלים. אלוון נזכר: 

## קישורים חיצוניים

* 
* 
* 

## הערות שוליים

קטגוריה:סגל אוניברסיטת מרילנד
קטגוריה:סגל אוניברסיטת קליפורניה בסן דייגו
קטגוריה:חברי האקדמיה האמריקאית לאמנויות ולמדעים
קטגוריה:זוכי מדליית זהב של החברה המלכותית לאסטרונומיה
קטגוריה:זוכי פרס נובל שוודים
קטגוריה:בוגרי אוניברסיטת אופסלה
קטגוריה:סופרי מדע בדיוני שוודים
קטגוריה:פיזיקאים שוודים
קטגוריה:אסטרונומים שוודים
קטגוריה:זוכי פרס נובל לפיזיקה
קטגוריה:עמיתים זרים בחברה המלכותית
קטגוריה:עמיתי IEEE
קטגוריה:שוודים שנולדו ב-1908
קטגוריה:שוודים שנפטרו ב-1995
קטגוריה:זוכי מדליית פרנקלין
היכל התהילה של ה-WWE לשנת 2005

**היכל התהילה של ה-WWE (2005)** היה טקס הוקרה למחזור השישי במסגרת טקסי היכל התהילה של ה-WWE המסורתיים. האירוע הופק על ידי ארגון ההיאבקות האמריקאי, World Wrestling Entertainment (WWE) ב-2 באפריל 2005 באמפיתיאטרון שבאולפני יוניברסל, שבלוס אנג'לס, קליפורניה. האירוע היה חלק מסוף השבוע של רסלמניה 21. האירוע הונחה על ידי ג'ין אוקרלונד. גרסה מקוצרת של הטקס שודרה באותו הערב בערוץ הטלוויזיה Spike TV. כמו כן, במרץ 2015, הטקס התווסף לתוכן ערוץ הטלוויזיה של ה-WWE Network.

## תוצאה לאורך זמן

ב-24 ביולי 2015, ארגון ה-WWE שחרר את הוגאן מהחוזה שלו עימם, לאחר שהארגון טען שהם "מחויבים לקבל אנשים שונים מרקעים ומגזעים שונים", למרות שעורך הדין של הוגאן טען שהוגאן הוא זה שבחר להתפטר. יום קודם לכן, ארגון ה-WWE מחק את כל האזכורים של הוגאן מהאתר הרשמי שלהם, כולל את הכניסה של הוגאן להיכל התהילה של ה-WWE. שחרורו מהחוזה הקביל לפרסומים של הצהובונים נשיונל אינקוויירר ורדאר אונליין, שבהם נאמרו התבטאויות קשות כלפי הגזע השחור במהלך קלטת סקס מודלפת ושערורייתית של הוגאן. בקלטת היה ניתן לשמוע את הוגאן מביע את מחשבתו הנגעלת מכך שבתו תצא עם גבר שחור ואף השתמש בכינוי גנאי נגד גזע זה. לעומת זאת, לא נאמרה שום הצהרה רשמית בנוגע להרחקתו והוא עדיין היה רשום כחלק מהכניסות של היכל התהילה וכחלק מהאנציקלופדיה של ה-WWE אשר שוחררה באוקטובר 2016.

ב-15 ביולי 2018, אף על פי שלא שוחררו התבטאותיות רשמיות מצד ה-WWE אשר הצהירו על הסרתו מהיכל התהילה, הוגאן הוחזר למפעל זה, לאחר שהביע מספר התנצלויות באופן פומבי במשך השנה, בנוסף לעבודה בהתנדבות.

## מחזור
### יחידני
* *הכוכבים הראשיים של המחזור מופיעים בכתב *'מודגש**'

## קישורים חיצוניים
* 

## הערות שוליים

קטגוריה:מופעי ה-WWE
קטגוריה:טקסי היכל התהילה של ה-WWE
מגפת הקורונה בגואטמלה

**[[מגפת הקורונה]]**, בה חלו רבים במחלת נגיף הקורונה ב**[[גואטמלה]]**, התפשטה אל המדינה באמצע מרץ 2020.

## התפשטות המגפה
ב-11 במרץ ממשלת גואטמלה אסרה על כניסתם של אזרחי כל מדינות אירופה, איראן, סין וקוריאה הדרומית. החלטה זו נכנסה לתוקף ב-12 במרץ.

ב-13 במרץ הודיעה גואטמלה על מקרה ראשון של הדבקה בנגיף הקורונה בשטחה. מדובר בגבר גואטמלי אשר הגיע למדינה לאחר ביקור באיטליה. הגבר הגיע לווילה נואבה , פרבר של הבירה גואטמלה סיטי.

בנוסף על כך, ממשלת גואטמלה הרחיבה את מגבלות הנסיעות שלה לנוסעים מארצות הברית וקנדה.

ב-15 במרץ הודיעה ממשלת גואטמלה על ביטול כל האירועים הציבוריים ואסרה על התקהלות של יותר ממאה איש. כמו כן, הורתה לסגור את כל בתי הספר הציבוריים והפרטיים והאוניברסיטאות למשך שלושה שבועות לפחות. חגיגות השבוע הקדוש בוטלו גם הן.

ב-16 במרץ הודיעה גואטמלה על מקרה מוות ראשון בשטחה כתוצאה מהידבקות בנגיף הקורונה. הקורבן, הוא גבר בן 85 אשר חזר למדינה מספרד ב-6 במרץ.

ב-21 במרץ הכריז נשיא גואטמלה אלחנדרו ג'ימאטיי לצד סגן הנשיא ומועצת השרים על עוצר בפריסה ארצית ועל איסור נסיעות עולמי, במאמץ להתמודד עם מגפת הנגיף הקורונה ולמניעת התפשטות הנגיף אשר יחל מ-22 במרץ.

ב-5 באפריל הכריזה גואטמלה על איסור כניסה לכלל האזרחים הזרים לשטחה בין 5 באפריל עד 12 באפריל.

ב-8 באפריל הכריז נשיא גואטמלה אלחנדרו ג'אמאטיי כי החל מ-13 באפריל, השימוש במסכה יהיה חובה בכל רחבי הארץ. כדי לחזק את יישום אמצעי זה, יוטלו קנסות על אנשים אשר יסתובבו ללא מסכה ברחובות, בחנויות, בשווקים, במקומות עבודה ובמרחבים ציבוריים אחרים. חובתם של בעלי עסקים לספק לעובדיהם מסכה.

מספר האנשים שחלו בקורונה נכון לינואר 2024 הוא 1,282,315 ומספר המתים 20,273.

## קישורים חיצוניים

* Where Is the Coronavirus in Latin America?, ASCOA 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
גואטמלה
קטגוריה:גואטמלה: היסטוריה
קטגוריה:אמריקה המרכזית: בריאות ורפואה
גואטמלה
גביע המדינה בכדורגל נשים 2003/2004

**[[גביע המדינה בכדורגל נשים]]** לעונת **2003/2004** הייתה התחרות ה-6 מאז היווסדה. משחקי התחרות החלו ב-18 במרץ 2004 ומשחק הגמר נערך ב-18 במאי 2004 והסתיים בניצחון של מכבי חולון על אס"א תל אביב בדרך לזכייה שנייה ברציפות בתואר.

מתוך 12 קבוצות ששיחקו בעונה זו בליגת כדורגל נשים נרשמו לגביע רק 8 קבוצות כשהאחרות מוותרות על התחרות מסיבות כלכליות.

לפי תקנון התחרות, בעונה זו נערכו 3 סיבובים בלבד כשבסיבוב הראשון שהיה גם רבע הגמר השתתפו כל 8 הקבוצות.

## רבע הגמר

## חצי הגמר
המשחקים התקיימו בהצגה כפולה ב-20 באפריל באצטדיון עירוני נס ציונה.

## הגמר

## ראו גם
* עונת 2003/2004 בליגת כדורגל נשים

## קישורים חיצוניים
* 
* 
* גביע המדינה בכדורגל לנשים  03/04, גמר: אס"א ת"א - חולון 2:0, באתר כאן – תאגיד השידור הישראלי, 18 במאי 2004
* גביע המדינה לנשים 2004, דף מארכיון האינטרנט - במקור מ-geocities.
* כדורגל נשים בישראל - ארכיון חדשות 2003–2005 - דפים 1-6, אתר מארכיון האינטרנט - במקור מ-geocities

קטגוריה:2003 בישראל: כדורגל
קטגוריה:2004 בישראל: כדורגל
קטגוריה:תחרויות כדורגל ב-2003
קטגוריה:תחרויות כדורגל ב-2004
קטגוריה:גביע המדינה בכדורגל נשים
חיים אפרים באלאיטי

הרב **חיים אפרים באלאיטי** (או **באליטי**; ה'תרכ"ג, 1863–כ"ד בסיוון ה'תש"ד, 15 ביוני 1944) היה אב בית דין, מורה צדק, רב קהילת יהודי טורנאליה בסלובקיה ומחבר הספרים אשל חיים וחמודי אפרים.

## תולדות חייו
נולד בשם אפרים בעיר מאד שבהונגריה לאביו אברהם באלאיטי ולאמו מאטל, אביו נפטר כשהיה ילד ואמו גידלה אותו לבדה.
למד בנערותו אצל הרבנים: הרב נפתלי שוורץ אב בית דין מאד, הרב שמחה בונם סופר רב העיר פרשבורג.

כאשר היה בגיל 17 חלה והוסיפו לו את השם חיים, גם בהמשך חייו סבל ממחלות ואושפז מספר פעמים בבית חולים.

התחתן עם גיטל למשפחת האלדשטיין ונולדו להם שתי בנות חיה שרה שנשאה לרב ישראל ולץ אב בית דין בבודפשט, ומרים שנשאה לרב שלמה ברוך עלנער.

בשנת ה'תרנ"א (1891) מונה לדיין ומורה צדק בעיר טורנאליה שהייתה משויכת לאזור הרבנות של פוטנוק, הוא פתח שם תלמוד תורה ושימש בתפקיד ממלא מקום הרב.

בתום מלחמת העולם הראשונה נותק הקשר בין היהודים בטורנלה שסופחה לצ'כסלובקיה לרבנות בפוטנוק שנותרה בשטח הונגריה, ובשנת ה'תרפ"א (1920) אחרי שרבנות העיר נותקה מרבנות פוטנוק הוא נבחר לתפקיד רב העיר.

בשנת ה'תרפ"ה (1925) הוציא לאור את שני חלקי ספרו “חמודי אפרים” ובשנת ה'תרצ"ה (1935) הוציא לאור את שני חלקי ספרו “אשל חיים”.

פרסם מאמרים רבים בכתבי עת תורניים ובהם, תל תלפיות, וילקט יוסף, בית ועד לחכמים, ילקוט המליצות, הנשר ונטעי בחורים.

בי"ח בסיון ה'תש"ד (9 ביוני 1944) הוא נשלח עם יהודי העיר לאושוויץ ונרצח שם בכ"ד בסיוון ה'תש"ד (15 ביוני 1944).

## ספריו
* **חמודי אפרים** - על אגדות התלמוד ודרשות
* **אשל חיים** - דברי אגדה, דרשות ושו"ת

## קישורים חיצוניים
* דפי עד על מותו בשואה, באתר יד ושם
* אשל חיים חלק א' באתר HebrewBooks
* אשל חיים חלק ב' באתר HebrewBooks
* חמודי אפרים חלק א' באתר HebrewBooks
* חמודי אפרים חלק ב' באתר HebrewBooks

## הערות שוליים

2020 04
קטגוריה:מחברי ספרות תורנית
קטגוריה:מחברי ספרי הלכה
קטגוריה:רבנים אורתודוקסים
קטגוריה:רבנים חרדים
קטגוריה:רבנים סלובקים
קטגוריה:תלמידי הרב שמחה בונם סופר
קטגוריה:רבנים שנספו במחנה ההשמדה אושוויץ
קטגוריה:ילידי 1863
קטגוריה:נפטרים ב-1944
דודוש קלמס

**דוד (דודוש) אריאל קלמס** (נולד ב-3 במאי 1973) הוא מפיק מוזיקלי, קלידן ומלחין ישראלי.

## קורות חיים
נולד בירושלים. בוגר רימון בית ספר למוסיקה.

ב-1996 הקים את להקת "הדג נחש". ב-2000 הוציאו את אלבום הבכורה שלהם, "המכונה של הגרוב". האלבום זכה לשבחים רבים ממבקרי המוזיקה. לאחר מכן, הוציאו מספר להיטים שזכו להצלחה רבה במצעדי הפזמונים העבריים, בהם "שירת הסטיקר" ו-"הנה אני בא" ואף אלבומים נוספים שזכו להצלחה רבה, ביניהם "בעזרת הג'אם" שזכה במעמד "אלבום זהב".

ב-2004 הלחין קלמס את המוזיקה לסרט "צווארון כחול לבן".
קלמס מרבה לעבוד עם גל תורן, איתו הוא כותב, מלחין ומעבד.
ב-2005 החל לנהל ולהפיק מוזיקלית עם תורן, את התכנית "ארץ נהדרת". באותה שנה, הלחין את המוזיקה לסרט תנועה מגונה, לצידה של קרני פוסטל.

ב-2008 הפיק והלחין עם תורן, את המוזיקה לסדרה "רמזור". ב-2011, עיבד וביצע את שירי התכנית Red Band.

ב-2016 הלחין את המוזיקה לתוכנית דוקו-הריאליטי "פוליאקובים".

## קישורים חיצוניים

* 

## הערות שוליים

קטגוריה:מלחיני קולנוע ישראלים
קטגוריה:מוזיקאים ישראלים
קטגוריה:מפיקים מוזיקליים ישראלים
קטגוריה:בוגרי רימון בית ספר למוסיקה
קטגוריה:ישראלים שנולדו ב-1973
צפע רמה ווגלרי

[ממוזער|נחש על העצים בפארק לאומי ב[תאילנד.]]
**צפע רמה ווגלרי** (שם מדעי: *Tropidolaemus wagleri*) הוא מין של נחש צפע מתת-משפחת צפעוני הגומה, החי ביערות של דרום-מזרח אסיה מדרום וייטנאם ודרום תאילנד עד לסינגפור ולכמה מאיי מלזיה ואינדונזיה כמו סומטרה, באנגקה, איי מנטאוואי ואיי קיאו. הנחש ידוע גם בשם העממי: "גומצן המקדש", עקב שכיחותו הגדולה במקדש הנחשים  שבפננג, מלזיה.

## מאפיינים
בעבר נחש זה השתייך לסוג גומצן אסייתי, אך הוא הועבר לסוג צפע הרמה (*Tropidolaemus*). משמעות שם המין: "T. wagleri", היא על שם ההרפטולוג הגרמני יוהאן גאורג ווגלר.

אצל נחש זה ישנה דו-צורתיות זוויגית, בה הנקבות גדולות מהזכרים ומגיעות לאורך של 1 מטר, בעוד הזכרים נפוצים יותר באורך 75 סנטימטרים. הם בעלי דפוס פסים שחורים ורצועות צהובות עליהם, כשהפרטים הצעירים מוסווים יותר וצבעם ירוק המתמזג עם העלים. הם מטפסים מוצלחים ונכרכים בקלות על הענפים ביער הגשם, כשהזנב מתפתל כדי להיכרך על הענפים.

נחש זה הוא קרובם של נחשי העכסן והגומצן מאמריקה הדרומית וכמותם הוא בעל חיישנים רגישים לצד עיניו לחום גוף של בעלי חיים עם רגישות של 0.003 מעלות צלזיוס. הנחש פעיל בלילה ואז מתמקם על מקום קבוע על העץ ואורב לטרף. הטרף מורכב מעכברים, עופות קטנים, זוחלים אחרים ועוד והוא מתקיף אותו במהירות אדירה מהענף.

הארס של נחש זה יכול לפגוע ואף להרוג אנשים, עם מעל ארבעה סוגי פפטידים הגורמים בעיקר לפגיעה במערכת העצבים והשרירים וכן חוסמים את מערכת הנשימה תוך דקות ספורות וכן גורמים לסתימה של נימי דם. עם זאת ההיתקלות בנחש נדירה מאוד ולא ידוע על הרבה מוכשים.

מספר חברות תרופות מייצרות מהארס של נחש זה משחות עור המשווקות כמסירות קמטים, על אף שאין הוכחה מדעית לכך.

## קישורים חיצוניים

## הערות שוליים

קטגוריה:בעלי חיים שתוארו ב-1827
קטגוריה:טקסונים שתוארו בידי פרידריך בויה
קטגוריה:צפעוני גומה
קטגוריה:וייטנאם: זוחלים
קטגוריה:תאילנד: זוחלים
קטגוריה:מלזיה: זוחלים
קטגוריה:אינדונזיה: זוחלים
קטגוריה:זוחלים ביערות הגשם של דרום-מזרח אסיה
וילה אדה

**וילה אדה** (באיטלקית: **Villa Ada**) הוא פארק ברומא, איטליה, הפרוס על שטח של כ-450 דונם (1.8 קמ"ר). והוא הפארק השני בגודלו בעיר אחרי וילה דוריה פמפילי. הפארק ממוקם בחלקה הצפון-מזרחי של העיר.

## היסטוריה
המרחב המיוער היה בבעלות בית המלוכה סבויה האיטלקי במחצית האחרונה של המאה ה-19; והוא כלל בו את בית המגורים המלכותי (1872–1878). בשנת 1878 היה האזור בשליטתו של הרוזן טאלפנר משווייץ, שקרא ליער "וילה אדה" לכבוד אשתו אדה. משפחת המלוכה חזרה לשליטה על האדמה בשנת 1904, אך לא שינתה את השם.

לאחר נפילת המשטר הפשיסטי באיטליה, ב-25 ביולי 1943 זימן המלך ויטוריו אמנואלה השלישי את בניטו מוסוליני אליו לווילה ושם נעצר ונלקח באמבולנס.
ממוזער
בית המלוכה שמר על השליטה באזור עד שנת 1946.

## הפארק כיום
החל משנת 2009 אזור הפארק מכיל שטחים ציבוריים ופרטיים כאחד. השטח הציבורי נשלט על ידי מועצת רומא; האזור הפרטי נשלט על ידי שגרירות מצרים ברומא, אם כי מועצת העיר תבעה רשמית להשתלט על האזור כולו. החלק הפרטי נמצא תחת סיור מתמיד על ידי אנשי משטרה או צבא.

## פעילויות
החלק הציבורי של הפארק גדול בהרבה מהשטח הפרטי. הוא מכיל אגם מלאכותי ועצים רבים, כולל אורנים, אלונים, ער אציל ועצי מטסקוויה נדירים ביותר, שיובאו מטיבט בשנת 1940. הכניסה לפארק חופשית. ניתן לשכור קאנו, אופניים או סוסי רכיבה, וכן ישנה בריכת שחייה גדולה.
ממוזער|מפת וילה אדה
מאז 1994, במהלך הקיץ מארח הפארק את פסטיבל המוזיקה העולמית ואת פסטיבל "Roma incontra il mondo" (רומא פוגשת את העולם), כנגד גזענות, מלחמות ועונשי מוות.

"בונקר וילה אדה סבויה", בונקר שנבנה בראשית שנות ה-40 על ידי בית סבויה כדי להגן על המלך והמלכה (המלך ויקטור עמנואל השלישי מאיטליה והמלכה אלנה) מפצצות בעלות הברית, פתוח כיום לסיורים. העמותה, 'רומא סוטרנאה', שחזרה את הבונקר, שנפל לחורבן והושחת, והיא זו שמפעילה את הסיורים.
## קישורים חיצוניים

קטגוריה:איטליה: ארמונות מלכותיים
קטגוריה:רומא: גנים
קטגוריה:איטליה: וילות
מבצע צמצום טווח

**מבצע "צמצום טווח"** היה מבצע שנועד לחסום מעבר מחבלי חזבאללה מהכפר מיידון אל נקודות תצפית בדרום לבנון. ב-22 בפברואר 1999, ז' באדר ה'תשנ"ט, יצא כוח של סיירת צנחנים לבצע מארב בשטח בו התבצעה פעילות עוינת של מחבלים בקלעת ג'בור בדרום לבנון. הכוח נקלע למארב של מחבלי החזבאללה, ומהאש נהרגו מפקד הסיירת, קצין ההנדסה ומפקד אחד הצוותים בסיירת.

## מהלך המבצע
הכח חצה את הקו האדום לאחר תנועה ארוכה וטיפוס לגובה של 1,200 מטר באזור קלעת ג'בור. בהגיעם לשיא הגובה של הרכס, הלך מפקד היחידה , יחד עם קצין ההנדסה  לסרוק את שטח העמדה, שהיה באזור תלול מרובה סבך ובולדרים, ובו גם שאריות שלג. כאשר התקרבו לעמדה נפתחה עליהם אש ממרחק קצר, כמטר וחצי, ממנה נהרגו איתן ולירז. , מפקד הצוות, רץ לחלץ את השניים אף על פי שידע שהוא עלול להיהרג במלכודת האש. הוא השיב באש, קרא לשאר הלוחמים לבוא לסייע, ולמעשה תפס פיקוד על הכוח.

בעת ניסיון חילוץ ההרוגים נפגע דוד גרנית מצרור ונפצע אנושות. הוא הספיק להורות לחיילים שבאו לחלצו לטפל בפצועים האחרים קודם לפני שמת מפציעתו. לאחר חילופי אש קשים עם המחבלים חולץ הכוח לארץ במסוק ובו הפצועים וההרוגים. על הלחימה בקרב הוענקה תעודת הערכה של אלוף פיקוד צפון גבי אשכנזי למיכאל ברוכי, לוחם שנכנס מיד אחרי דוד לחילוץ הנפגעים ונפצע שלוש פעמים במהלך הקרב, וצל"ש אלוף פיקוד צפון לדוד גרנית בו נאמר: 

## הנצחה
לזכרו של איתן הוקם מצפה ליד בית הוריו ברמות נפתלי, ומדי שנה מתקיים לזכרו כנס מנהיגות במכללת תל חי.

לזכרו של דוד הוקם גן הנצחה ביישוב עפרה.

## קישורים חיצוניים
* 
* .
* על מבצע צמצום טווח ועל איתן בלחסן, באתר עמותת "נועם"
* אתר לזכרו של לירז טיטו
* כתבה בערוץ 13 על הקרב
* ללכת שבי אחריו: אגדת מפקד סיירת צנחנים איתן בלחסן, אתר מיינט העמק, 2 באוקטובר 2020.

## הערות שוליים

קטגוריה:מבצעי צה"ל בדרום לבנון
קטגוריה:המערכה ברצועת הביטחון
קטגוריה:1999 בישראל
שרלוק – פרקים

שמאל|300x300 פיקסלים
**[[שרלוק (סדרת טלוויזיה)|שרלוק]]** היא סדרת טלוויזיה מסוגת הפשע, המציגה עיבוד עכשווי לסיפורי הבלש של שרלוק הולמס מאת ארתור קונאן דויל. הסדרה נוצרה על ידי סטיבן מופט ומארק גטיס, בכיכובם של בנדיקט קמברבאץ' כשרלוק הולמס ומרטין פרימן כדוקטור ג'ון ווטסון. העונה הראשונה כללה שלושה פרקים שודרה בשנת 2010, ואילו העונה השנייה שודרה בשנת 2012, העונה השלישית שודרה ברבעון הראשון של 2014. פרק בודד ששודר בשנת 2016, כספיישל מהתקופה הוויקטוריאנית, ואחריו שודרה עונה רביעית בשנת 2017. אף שבינואר 2014 אישר מופט כי תופק עונה חמישית; אולם, בכל הנוגע לעתיד הסדרה, גטיס ציין כי בשל לוחות זמנים צפופים של קמברבאץ', זה לא יקרה בקרוב. העונה השלישית הפכה לסדרת הדרמה הנצפית ביותר בבריטניה מאז 2001, והסדרה נמכרה לשידור ליותר מ-200 מדינות.

הסדרה מתארת את "הבלש המייעץ" הולמס, המסייע לשירות משטרת המטרופולין, בעיקר המפקח גרג לסטרייד, בפתרון פשעים שונים. הולמס נעזר בשותפו ד"ר ג'ון ווטסון, שחזר משירות צבאי באפגניסטן. אף על פי שהסדרה מתארת מגוון פשעים ומבצעים, הקונפליקט של הולמס עם הנבל ג'ים מוריארטי חוזרת גם בסדרה. מולי הופר, פתולוגית בבית החולים של בארט, מסייעת מדי פעם להולמס בתיקיו. דמויות נוספות כוללים את הגברת הדסון ומייקרופט הולמס.

## פרקים

### עונה 1 (2010)

### עונה 2 (2012)

### עונה 3 (2014)

### ספיישל (2016)

### עונה 4 (2017)

## קישורים חיצוניים

* שרלוק ב-BBC

## הערות שוליים

קטגוריה:שרלוק
ש
מודיעין אווירי (רוסיה)

**מודיעין אווירי** (ברוסית: **Воздушная Разведка** או **Разведывательная авиация**) הוא יחידה ראשית במטה חיל האוויר הרוסי, האחראית ליצירת תמונת המודיעין למשימות חיל האוויר ומשתתף ביצירת תמונת המודיעין הכוללת, כחלק מקהילת המודיעין. מודיעין האוויר הרוסי הוא אחד הוותיקים בעולם והחל לפעול עוד בשנת 1911.

הגוף כולל מספר יחידות לאיסוף ומחקר מודיעין אודות נושאים שונים הקשורים ללוחמה אווירית ומשתף פעולה עם גופי המודיעין הצבאי של רוסיה.
## היסטוריה
המודיעין האווירי ברוסיה הוקם בשנת 1911 במסגרת חיל האוויר הרוסי הקיסרי. בשנים 1912–1913, במלחמת הבלקן הראשונה ביצעו יחידות תעופה רוסיות בפיקודו של סרן שצ'טינין (Щетинин), לצד בולגריה, משימות סיור אוויריות עם צילומי מצודות ששימשו את המודיעין האווירי. רק במלחמת העולם הראשונה החל לפעול כיחידה עצמאית של חיל האוויר.

במהלך מלחמת העולם השנייה, 12% מהמטוסים הסובייטים יצאו למשימות סיור אווירי מודיעיני. עם העלייה בהיקף האיבה גברה גם עוצמת הסיור האווירי. בשנת 1941 מספר מטוסי הסיור אווירי הסתכם ב-9.2%, בשנת 1944 הוא עלה ל-15%. הסיור האווירי לא רק השיג נתונים על האויב, אלא השלים ותיעד את הנתונים על סוגים אחרים של מודיעין לשימוש הצבא האדום.

בסביבה המשתנה במהירות, סיור אווירי היה לרוב האמצעי היחיד להשגת נתוני אויב עבור פיקוד הצבא. לדוגמה, בחורף 1942 ובחורף 1943. רק סיור אווירי הצליח בזמן לחשוף את העברתן של שתי אוגדות שריון גרמניות מצפון קווקז לאזור קוטלניקובו למטרת חסימת התקדמות הכוחות ליד סטלינגרד. במהלך הכנת מבצע ויסלה-אודר משנת 1945, מודיעין אווירי מילא תפקיד מרכזי בגילוי קווי הגנה של האויב הנאצי.

בזמן המלחמה הקרה, גוף זה פעל כחלק מחיל האוויר הסובייטי. לאחר התפרקות ברית המועצות המודיעין האווירי שיתף פעולה עם חיל הלוחמה האלקטרונית ומפעילים יחד את הכטב"מים הרוסיים.

## ראו גם
* מינהל הביון של המטה הכללי של הצי הרוסי
* להק המודיעין

## לקריאה נוספת

* Советская военная энциклопедия. / ред. Н. В. Огарков. М., Воениздат, 1976 год;
* Воздушная разведка железных дорог. М., 1963;
* Лазарев Б. А., Сизов А. II. Фотографические средства воздушной разведки. Ч. 1. Рига, 1973;
* Маковский В. П. Системы обработки и передачи разведпнформации. Ч. 1. Рига, 1973; Соколов А. Н.
* Hовиков А., Юнусов Т. Визуальный поиск наземных целей в сумерках.— «Авиация и космонавтика», 1965, № 12;
* Разведчик над полем боя.— «Авиация и космонавтика», 1965, № 9.
* מודיעין אווירי 
* Воздушная разведка — М.: Воениздат НКО СССР, 1938


## קישורים חיצוניים
* כתבת תסקיר על המודיעין האווירי הרוסי 
* מודיעין אווירי באנציקלופדיית משרד ההגנה של רוסיה
* המודיעין האווירי בערוץ זבזדה
* המודיעין האווירי בבלוג Avia.pro
* המודיעין האווירי במגזין זבזדה של משרד ההגנה הרוסי
קטגוריה:חיל האוויר הרוסי
קטגוריה:המודיעין הצבאי הרוסי
ברווז אמריקאי שחור

**ברווז אמריקאי שחור** (שם מדעי: *Anas rubripes*) הוא מין של ברווז ממשפחת הברווזיים המצוי במזרח אמריקה הצפונית.

## תיאור
ברווז זה הוא הכבד במיני הסוג ברווז והוא מגיע לאורך של 54–59 ס"מ, למוטת כנפיים של 88–95 ס"מ ולמשקל 720–1,640 גרם בממוצע. הברווז הגדול ביותר (ממין זכר) שקל 1.4 ק:ג. הברווז דומה במראהו לברכייה, והוא מסוגל להתרבות איתה וליצור זני כלאיים. בעבר סברו שהוא תת-מין אנדמי של ברכייה אך כיום הוא נחשב למין נפרד.

ברווזים אלה בעלי פלומה חומה עד שחורה והם בעלי מקור צהוב שטוח המותאם לסינון מזון צף. כיפת הראש שחורה ומצידי העיניים עובר פס כהה. הרגליים ורודות. הכנפיים שחורות עם סימן כחול בולט בצידן החיצוני, ובצידן הפנימי הן לבנות עם קצוות שחורים.

## תפוצה והתנהגות
הברווזים חיים רק במזרח אמריקה הצפונית מדרום קנדה באזור הימות הגדולות (המדינות ססקצ'ואן וניופאונדלנד ולברדור), עד צפון ארצות הברית:  אילינוי, מישיגן, ניו ג'רזי, אוהיו, קונטיקט, ורמונט, דקוטה הדרומית, וירג'יניה המערבית, מיין והחוף האטלנטי של קרוליינה הצפונית.

בית הגידול של הברווז הוא בסביבות לחות ובבריכות טבעיות או אגמים. הוא יימצא גם בביצות ועל סכרי בונים וגם בשולי יערות. הברווזים נודדים דרומה בעונת הסתיו כדי להימנע מהקור החורפי.

ברווזים אלה ניזונים לרוב על פני המים על ידי שכשוך המקור וסינון מה שנתפס בו. מזונם הוא בעיקר צמחי מים ואצות, אך גם בעלי חיים קטנים כמו סרטנאים קטנים, חרקי מים, רכיכות ודגיגים. הצעירים ניזונים בעיקר מחסרי חוליות מימיים.

הברווז מקנן על פני המים בקן עשוי ענפים או צמחייה, שבו מטילה הנקבה  6-14 ביצים מוסוות, הבוקעות כעבור 30 יום. הצעירים מאוימים על ידי טורפים רבים הכוללים עופות דורסים ממגוון מינים, עורבים, אנפות, צבים נשכניים, צפרדעי שור, אליגטורים, דביבונים, בואשים, שועלים וזאבי ערבות.
עם זאת, מצב השימור של המין מוגדר ללא חשש.

## קישורים חיצוניים

* 

## הערות שוליים

קטגוריה:ברווזים מצויים
קטגוריה:ארצות הברית: עופות
קטגוריה:קנדה: עופות
צפע הרמה

**צפע הרמה** (שם מדעי: *Tropidolaemus*) הוא סוג של נחשים ארסיים מתת-משפחת צפעוני הגומה שבמשפחת הצפעיים. נחשים אלה חיים בדרום הודו ודרום-מזרח אסיה לאורך האזור הטרופי.

הסוג כולל כיום 5 מינים, כששניים מהם הועברו מהסוג הקרוב גומצן ולא מוכרים בו תת-מינים ידועים.

מינים אלה קטנים יחסית לצפעים (עד קרוב למטר באורך המרבי) והם מותאמים לחיים בין העצים ביערות הגשם. הם איטיים ומגושמים, אך התנפלו במהירות אם טרף מתאים יעבור מתחתיהם. הטרף יכול לכלול מכרסמים, עופות, לטאות, צפרדעים וטרף נוסף. הם הורגים את הטרף בעזרת ניבים גדולות מלאות ארס החודר למחזור הדם וגורם לפגיעה במערכת העצבים והשרירים ושיתוק. ממספר מינים הצליחו להכין תרופות המבוססות על הארס.

מינים אלה משריצים צאצאים חיים, לרוב בין 12 ל-15 צאצאים באורך של 15 סנטימטרים בממוצע. הם ארסיים כבר מהשרצתם.

## מיון
סוג זו כולל, נכון למאי 2025, 5 מינים.
* תת-משפחה צפעוני גומה (Crotalinae)
** סוג **צפע הרמה** (*Tropidolaemus*)
*** מין *Tropidolaemus huttoni*
*** מין *Tropidolaemus laticinctus*
*** מין *Tropidolaemus philippensis*
*** מין *Tropidolaemus subannulatus*
*** מין צפע רמה ווגלרי (*Tropidolaemus wagleri*)

## קישורים חיצוניים

## הערות שוליים

קטגוריה:בעלי חיים שתוארו ב-1830
קטגוריה:טקסונים שתוארו בידי יוהאן גאורג ווגלר
קטגוריה:צפעוני גומה
מבצע גוף חימום

**מבצע גוף חימום** הוא מבצע צבאי בלבנון, שביצעה סיירת צנחנים בכ"ח אייר תשנ"ה, 28 במאי 1995. כוח מסיירת צנחנים, בפיקודו של רס"ן יוסי בכר, ביצע פשיטה על פאתי הכפר זווטר א-שרקייה, ששימש בסיס פעילות לפעילי החזבאללה בדרום לבנון.

## ההכנות למבצע
במסגרת הקו ההתקפי שהוביל אלוף פיקוד הצפון, עמירם לוין, כנגד ארגוני המחבלים בדרום לבנון, ביצעו יחידות מובחרות פשיטות על כוחות האבטחה של חזבאללה בכפרים מהם פעל הארגון בדרום לבנון. למבצע הוקצה כוח מסיירת צנחנים, בפיקוד רב-סרן יוסי בכר. על ההכנות למבצע פיקח באופן צמוד מפקד חטיבת הצנחנים, אל"ם ישראל זיו.

## מהלך המבצע
לאחר ההכנות אושרה הפשיטה וכוח הצנחנים התמקם בפאתי הכפר זווטר א-שרקייה  סמוך לנחל ארנון. הכוח, בפיקוד מפקד הסיירת בכר, ארב לחוליית האבטחה בכפר, וכשזו זוהתה פתח במכת אש מתוזמנת, הסתער על החוליה והרג את חבריה. בתום הירי נסוגו הלוחמים. הפשיטה נחשבה, ככל הנראה, לאחת המוצלחות שבוצעו כנגד כוחות אבטחה של פעילי חזבאללה בכפרים בדרום לבנון.

אחד מפעילי חזבאללה שנהרג היה אחמד ג'יראללה קרמבש, בכיר בחזבאללה שהתמחה בתקיפת מוצבי צה"ל וצד"ל. מח"ט הצנחנים, אל"ם ישראל זיו, אמר לאחר הפעולה כי "הכוח פעל בעומק שטח האויב, נתקל בחוליה ופעל טוב – במקצועיות ומיומנות". אלוף הפיקוד, עמירם לוין, בירך את חיילי הכוח וקבע כי "זו הייתה פעולה טובה".

## הערות שוליים

קטגוריה:מבצעי צה"ל בדרום לבנון
קטגוריה:המערכה ברצועת הביטחון
קטגוריה:1995 בישראל
קטגוריה:קרבות יחידות הצנחנים של צה"ל
פורד פלקון BF

**פורד פלקון BF**  (באנגלית: **Ford Falcon BF**) היא מכונית סלון מתוצרת יצרנית הרכב **פורד אוסטרליה** , חברת בת של **[[פורד]]** אשר יוצר בין השנים 2005–2008 באוסטרליה.

## תצורות
* 4 דלתות - סדאן, יוצר מאוקטובר 2005 – פברואר 2008.
* 5 דלתות - סטיישן, יוצר מאוקטובר 2005 – יוני 2010.
* 2 דלתות - טנדר מסוג "Utility", יוצר מאוקטובר 2005 – פברואר 2008.

## "פורד פלקון BF"

* 5 נוסעים.
* מנוע קדמי.
* סוגי מנוע: מנועי בנזין, מנוע גז.
* סוג הנעה: הנעה אחורית.
* מנוע קירור מים.
* בשנת 2006 יוצרו 42,390 יחידות.
* דגמי: "FPV GT Cobra sedan", "FPV F6 Typhoon sedan", "FPV GT-P sedan", "FPV GT sedan" הוגדרו כ"מכונית שרירים". בדגמים הורכב מנוע V8 צילינדרים, 5.4 ליטר.
* דגמי "פורד פלקון BF" בתצורות סדאן וטנדר מסוג "Utility" משרתים כניידות משטרה ב"משטרת אוסטרליה".
* דגמי "פורד פלקון BF"  בתצורות סדאן וסטיישן, משרתים כ-מוניות באוסטרליה.

## תמונות

קובץ:2007 Ford Fairmont (BF II) sedan (2015-07-03) 02.jpg  | "פורד פלקון BF", שנת 2007 
קובץ:2008 Ford Falcon (BF II) SR sedan (15220541171).jpg  | "פורד פלקון BF" דגם "SR", שנת 2008 
קובץ:2007-2008 Ford Falcon (BF II) XR6 Turbo sedan (2009-11).jpg  | "פורד פלקון BF"  דגם "XR6 Turbo"
קובץ:2008 Ford Falcon (BF III) XT station wagon (2009-01-18) 02.jpg  | "פורד פלקון BF" דגם "XT", שנת 2008 - סטיישן - מבט לתא הנהג ולוח מחוונים 
קובץ:2008 Ford Falcon (BF III) XT station wagon (2015-08-07) 01.jpg  | "פורד פלקון BF" דגם "XT", שנת 2008 - סטיישן   
קובץ: 2008 Ford Falcon (BF III) XT station wagon (2015-08-07) 02.jpg | "פורד פלקון BF" דגם "XT", שנת 2008 - סטיישן  
קובץ:2009 Ford Falcon (BF III) XT station wagon (25037273556).jpg| "פורד פלקון BF" דגם "XT", שנת 2009 - סטיישן  
קובץ:2007 Ford Falcon (BF II) XR6 Turbo utility (2007-02-08).jpg  | "פורד פלקון BF" דגם "XR6 Turbo" - טנדר מסוג "utility", שנת 2007 
קובץ:2008 Ford Falcon (BF II) XL utility (26088020885).jpg | "פורד פלקון BF"  דגם "XL" - טנדר מסוג "utility", שנת 2008 
קובץ:2006 Ford Falcon (BF) XL utility (8718870393).jpg  | "פורד פלקון BF"  דגם "XL" - טנדר מסוג "utility", שנת 2006



קובץ:2009 Ford Falcon (BF III) XT station wagon, Manly Warringah Cabs taxi (23453312104).jpg  | "פורד פלקון BF" דגם "XT", שנת 2009 - מונית 
קובץ:2009 Ford Falcon (BF III) XT station wagon, Black Cabs taxi (2015-01-02).jpg  | "פורד פלקון BF" דגם "XT", שנת 2009 - מונית 
קובץ: 2005-2006 Ford Falcon (BF) XT sedan, Geelong Taxi Network (2008-12-14).jpg | "פורד פלקון BF" דגם "XT" - מונית



קובץ:NSWPF Ford BA Falcon GT.jpg  | "פורד פלקון BF" דגם "GT" - ניידת משטרה 
קובץ:WA Police CA503.jpg  | "פורד פלקון BF" דגם "XR6" - ניידת משטרה 
קובץ:WA Police JC102.jpg  | "פורד פלקון BF", טנדר מסוג "utility" - ניידת משטרה 
קובץ:NSP-Highway-patrol.jpg | "פורד פלקון BF", מסוג "XR6 Turbo" - ניידת משטרה 
קובץ:XR8-ACTPol.jpg | "פורד פלקון BF" דגם "XR8" - ניידת משטרה 
קובץ:ACTPol XR6 09.jpg | "פורד פלקון BF", מסוג "XR6 Turbo" - ניידת משטרה 


## ראו גם
* פורד פלקון
* פורד פלקון XP
* פורד פלקון XG
* פורד פלקון ED
* פורד XY פלקון GT

## קישורים חיצוניים

* 

## הערות שוליים

קטגוריה:מכוניות סלון
קטגוריה:מכוניות סטיישן
קטגוריה:טנדרים
קטגוריה:מוניות
קטגוריה:מכוניות שרירים
BF
קטגוריה:דגמי מכוניות שהושקו ב-2005
קטגוריה:כלי רכב המיוצרים באוסטרליה
העימות

**העימות** הוא ספרו של ניצול השואה יחיאל די-נור שנכתב תחת שם העט ק. צטניק. זהו הכרך החמישי בסדרת "סלמנדרה - כרוניקה של משפחה יהודית במאה העשרים", אשר עוסקת בנושא השואה.

הספר עוסק בהמשך חייו של הארי, לאחר עלייתו לארץ. הוא מדבר על התמודדותו עם עברו, ועם הקונפליקט הערבי-יהודי.

הספר יצא לאור לראשונה בשם **כחול מאפר** בסוף 1966 בהוצאת עם עובד וזכה להוצאה מחודשת בשנת 1989 בשם החדש בידי הוצאת הקיבוץ המאוחד.

## הערות שוליים

קטגוריה:ספרים על השואה
קטגוריה:ספרי 1966